Държавен вестник, бр. 7, 2013 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  7
(3) При приближаване на началника откъм 
тилната страна на строя командирът на от­
делението обръща строя кръгом и след това 
подава командата за отдаване на чест.
Чл. 150. (1) След подаването на командата 
за отдаване на чест командирът на отделе­
нието поставя ръката си до шапката (ако 
е с оръжие едновременно с подаването на 
командата „мирно“, взема оръжието си през 
рамо) и подхожда със строева крачка към 
началника. На две-три крачки от него спира 
и рапортува, например: „Господин лейтенант, 
второ отделение провежда занятие по такти­
ческа подготовка. Командир на отделението 
сержант Стоянов“.
(2) Началникът, на когото се отдава чест, 
при приемане на рапорта също отдава чест.
(3) След рапорта командирът на отделе­
нието, без да снема ръката, прави крачка 
встрани (ако началникът подхожда отдяс­
но – вляво; ако подхожда отляво – вдясно; 
ако подхожда по фронта – вляво), след което 
прави една-две крачки напред и се обръща 
кръгом в готовност да съпроводи началника 
пред фронта.
(4) На поздрава на началника „Здравейте, 
войници!“ военнослужещите отговарят едно­
временно, високо и ясно, например: „Здраве 
желаем, господин лейтенант“, и при обявяване 
на благодарност със: „Служим на Република 
България“.
(5) След отминаване на началника или 
по команда „свободно“ командирът на отде­
лението подава команда „СВОБОДНО! (На 
ре-МЪК!)“, снема ръката си от шапката и 
със строева крачка заема мястото си в строя.
Чл. 151. (1) За отдаване на чест в походен 
строй в движение командирът на отделение­
то на 20 – 25 крачки от началника командва 
„Отделение, МИРНО, равнение на ДЯСНО! 
(на ЛЯВО!)“.
(2) По командата „МИРНО!“ всички во­
еннослужещи започват движение със строева 
крачка, а по командата „Равнение на ДЯСНО! 
(на ЛЯВО)“ едновременно обръщат глава 
към началника и прекратяват движението на 
ръцете или на незаетата с оръжието ръка. С 
карабини „на рамо“ движението на свободната 
ръка не се спира. 
(3) Командирът на отделението обръща 
глава към началника и поставя ръката си до 
шапката (с оръжие – взема оръжието „през 
рамо“). 
(4) След подминаване на началника или 
по командата „свободно“ командирът на от­
делението командва „СВОБОДНО!“ и снема 
ръката.
(5) На поздрава на началника „Здравейте, 
войници!“ или при обявяване на благодарност 
военнослужещите отговарят едновременно, 
високо и ясно с начало – поставянето на 
втория ляв крак на земята, като произнасят 
всяка следваща дума на всеки следващ крак.
Г л а в а  с е д м а
СТРОЕВЕ НА ВЗВОДА
Раздел I 
Разгънат строй и престрояване
Чл. 152. (1) Разгънатият строй на взвода 
може да бъде едноредичен или двуредичен.
(2) Командата за построяване на взвода в 
разгънат строй е „Взвод, в една редица (две 
редици) – СТРОЙ СЕ!“.
(3) По тази команда командирът на взвода 
застава в положение „мирно“, а отделенията 
се построяват в една (две) редици вляво от 
командира, както е показано на фиг. 40 и 41, 
на определените интервали и дистанции.
1. Едноредичен строй.
Фиг. 40 – Разгънат едноредичен строй на взвода.
2. Двуредичен строй.
Фиг. 41 – Разгънат двуредичен строй на взвода
3. Двуредичен строй на взвод с численост 
на екипажите (разчетите) от трима (четири­
ма) души.
Фиг. 42 – Разгънат двуредичен строй на взвода 
с численост на екипажите (разчетите) от трима 
(четирима) души
фиг. 42а
	
фиг. 42б
	
(4) Построяването на взвод с екипажи 
(разчети) от трима или четирима души е 
показано на фиг. 42а, б.
(5) Със започване на построяването на от­
деленията (екипажите, разчетите) командирът 
на взвода може да излезе от строя и да следи 
за построяването им.
Чл. 153. Подравняването, обръщането, 
престрояването и другите действия на взвода 
в разгънат строй се изпълняват по правилата 
и командите, указани за отделението.